কাপুয়েরা
কাপুয়েরা হল এক ধরনের ব্রাজিলীয় সমরকলা যেটিতে নাচ ও সঙ্গীতের উপাদানের সম্মিলন ঘটেছে। এটি ব্রাজিলে সৃষ্ট একটি সমরকলা যেটি ১৬শ শতাব্দীর ব্রাজিলীয় স্থানীয়দের প্রভাবে আফ্রিকান ক্রীতদাসদের বংশধরেরা সৃষ্টি করেছিল। এটি দ্রুত এবং জটিল ঘূর্ণন, পায়ের কাজ, ক্ষমতা, গতির জন্য পরিচিত। "কাপুয়েরা" শব্দটি সম্ভবত দক্ষিণ আমেরিকার আদিবাসীদের তুপি ভাষা থেকে এসেছে, যা বলতে ব্রাজিলের অভ্যন্তরভাগে কম গাছপালাপূর্ণ এলাকা বুঝায়।